Старшыня Мілейкаўскага сельвыканкама Наталля Хоміч казала, што выкананы велізарны аб’ём работ як на могілках, так і вакол іх. Работы доўжыліся з 10 гадзін раніцы да 16.00. За гэты час выразана і ссечана кустоўе, якое “лезла” ў загарадзі, што магіл за імі не было ўжо відаць. Смецце было вынесена на бяспечныя пляцоўкі і пад наглядам спалена. У суботніку прымалі ўдзел не толькі мясцовыя жыхары, а і прыехала з гарадоў актыўная моладзь, сваякі.